CELEX: 32004D0663
Language: da
Date: 2004-09-20 00:00:00
Title: 2004/663/EF: Kommissionens beslutning af 20. september 2004 om ændring af Kommissionens beslutning 97/464/EF om proceduren for attestering af byggevarer i henhold til artikel 20, stk. 2, i Rådets direktiv 89/106/EØF med hensyn til spildevandstekniske byggevarer (meddelt under nummer K(2004) 3488)(EØS-relevant tekst)

29.9.2004   
            
            
               DA
            
            
               Den Europæiske Unions Tidende
            
            
               L 302/6
            
         KOMMISSIONENS BESLUTNING
   af 20. september 2004
   om ændring af Kommissionens beslutning 97/464/EF om proceduren for attestering af byggevarer i henhold til artikel 20, stk. 2, i Rådets direktiv 89/106/EØF med hensyn til spildevandstekniske byggevarer
   (meddelt under nummer K(2004) 3488)
   (EØS-relevant tekst)
   (2004/663/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer (1), senest ændret ved Europa-Parlamentets og Rådets forordning (EF) nr. 1882/2003 (2), særligt artikel 13, stk. 4, og
   ud fra følgende betragtninger:
   
               (1)
            
            
               Kommissionen har tidligere vedtaget beslutning 97/464/EF af 27. juni 1997 om attestering af byggevarer i henhold til artikel 20, stk. 2, i Rådets direktiv 89/106/EØF med hensyn til spildevandstekniske byggevarer (3).
            
         
               (2)
            
            
               I henhold til artikel 13, stk. 2, i direktiv 89/106/EØF fastslås overensstemmelsen i overensstemmelse med direktivets bilag III. Det er derfor ikke nødvendigt at henvise til artikel 13, stk. 3, litra a) og b), når proceduren for attestering af overensstemmelse fastlægges i henhold til artikel 13, stk. 4. Teksten i beslutning 97/464/EF bør forenkles ved at slette denne henvisning.
            
         
               (3)
            
            
               Efter en fornyet gennemgang af varegrupperne inden for spildevandstekniske byggevarer og af behovet for at tilfredsstille medlemsstaternes behov for fastlæggelse af bestemmelser med hensyn til reaktion ved brand bør procedurerne for attestering af overensstemmelse med hensyn til karakteristika for reaktion ved brand tilføjes.
            
         
               (4)
            
            
               Efter en fornyet gennemgang af varegruppen »spildevandstekniske byggevarer til anvendelse uden for bygninger (3/3)« bør der sikres et højere sikkerhedsniveau for dæksler til mandehuller og nedløbsriste i områder med gående og kørende trafik.
            
         
               (5)
            
            
               Beslutning 97/464/EF bør derfor ændres i overensstemmelse hermed.
            
         
               (6)
            
            
               De i denne beslutning fastsatte foranstaltninger er i overensstemmelse med udtalelse fra Det Stående Byggeudvalg —
            
         VEDTAGET FØLGENDE BESLUTNING:
   Artikel 1
   I beslutning 97/464/EF foretages følgende ændringer:
   
               1)
            
            
               Artikel 1 affattes således:
               »Artikel 1
               1.   Overensstemmelsesattestering af de byggevarer, der er anført i bilag I, foretages i henhold til de i bilag II fastlagte procedurer.
               2.   Når de i stk. 1 omhandlede byggevarer tillige er underlagt bestemmelser med hensyn til reaktion ved brand, attesteres deres overensstemmelse med hensyn til karakteristika for reaktion ved brand i overensstemmelse med de i bilag III fastlagte procedurer.«
            
         
               2)
            
            
               Bilagene ændres som anført i bilagene til denne beslutning.
            
         Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 20. september 2004.
      
         
            På Kommissionens vegne
         
         Olli REHN
         
            Medlem af Kommissionen
         
      
   
   
      (1)  EFT L 40 af 11.2.1989, s. 12.
   
      (2)  EUT L 284 af 31.10.2003, s. 1.
   
      (3)  EFT L 198 af 25.7.1997, s. 33.
   
      BILAG
      Bilagene ændres som følger:
      
                  1)
               
               
                  I bilag II erstattes tabellen for byggevaregruppen »Spildevandstekniske byggevarer til anvendelse uden for bygninger (3/3)« af følgende tabel:
                  
                              »Byggevare(r)
                           
                           
                              Forudsat(te) anvendelse(r)
                           
                           
                              Niveau(er) eller klasse(r)
                           
                           
                              System(er) for attestering af overensstem-melse
                           
                        
                              Mandehuller og nedgangsbrønde
                              Trinbøjler, stiger og håndlister til mandehuller og nedgangsbrønde
                           
                           
                              På kørebaner, parkeringsarealer, befæstede rabatter og uden for bygninger
                           
                           
                               
                           
                           
                              4 (1)
                              
                           
                        
                              Udskillere
                           
                           
                              Til spildevand/kloakvand fra bygninger og anlæg, herunder veje
                           
                           
                               
                           
                           
                              4 (1)
                              
                           
                        
                              Dæksler til mandehuller og nedløbsriste
                           
                           
                              I områder med kørende og gående trafik
                           
                           
                               
                           
                           
                              1 (2)
                              
                           
                        
            
                  2)
               
               
                  Følgende indsættes som bilag III:
                  
                     »BILAG III
                     BYGGEVAREGRUPPER
                     Spildevandstekniske byggevarer til anvendelse i bygninger
                     Spildevandstekniske byggevarer til anvendelse uden for bygninger
                     Systemer for attestering af overensstemmelse med hensyn til karakteristika for reaktion ved brand
                     For den eller de nedenfor anførte byggevarer og forudsatte anvendelse eller anvendelser, anmodes CEN/Cenelec om at specificere følgende systemer for attestering af overensstemmelse med hensyn til karakteristika for reaktion ved brand i den eller de relevante harmoniserede standarder:
                     
                                 Byggevare(r)
                              
                              
                                 Forudsat(te) anvendelse(r)
                              
                              
                                 Niveau(er) eller klasse(r)
                                 (reaktion ved brand)
                              
                              
                                 System(er) for attestering af overensstem-melse
                              
                           
                                 Tilbagestrømningsanordninger: lufttilgangsventiler til ventilation af rørledninger
                              
                              
                                 Alle anvendelser, der er undergivet regler om reaktion ved brand
                              
                              
                                 A1 (3), A2 (3), B (3), C (3)
                                 
                              
                              
                                 1
                              
                           
                                 Systemer til spildevandspumpestationer og anlæg til spildevandsopsugning
                              
                              
                                  
                              
                              
                                 A1 (4), A2 (4), B (4), C (4), D, E
                              
                              
                                 3
                              
                           
                                 Systemer og elementer til spildevandsbehandlingsanlæg og behandlingsudstyr på stedet — septiktanke
                              
                              
                                  
                              
                              
                                 (A1 til E) (5), F
                              
                              
                                 4
                              
                           
                                 Præfabrikerede grøftelementer
                              
                              
                                  
                              
                              
                                  
                              
                              
                                  
                              
                           
                                 Mandehuller og nedgangsbrønde
                              
                              
                                  
                              
                              
                                  
                              
                              
                                  
                              
                           
                                 Trinbøjler, stiger og håndlister til mandehuller og nedgangsbrønde
                              
                              
                                  
                              
                              
                                  
                              
                              
                                  
                              
                           
                                 Udskillere
                              
                              
                                  
                              
                              
                                  
                              
                              
                                  
                              
                           
                                 Dæksler til mandehuller og nedløbsriste
                              
                              
                                  
                              
                              
                                  
                              
                              
                                  
                              
                           
                                 System 1: Se direktiv 89/106/EØF, bilag III, afsnit 2, punkt i), uden auditprøvning af stikprøver.
                                 System 3: Se direktiv 89/106/EØF, bilag III, afsnit 2, punkt ii), variant 2.
                                 System 4: Se direktiv 89/106/EØF, bilag III, afsnit 2, punkt ii), variant 3.
                              
                           Systemet bør specificeres således, at det også kan anvendes, når det ikke er nødvendigt at fastlægge ydeevnen for en bestemt egenskab, fordi der i mindst en medlemsstat ikke stilles lovbestemte krav for den pågældende egenskab (se direktiv 89/106/EØF, artikel 2, stk. 1, og — i givet fald — punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.«
                  
               
            
         (1)  System 4: Se direktiv 89/106/EØF, bilag III, afsnit 2, punkt ii), variant 3.
      
         (2)  System 1: Se direktiv 89/106/EØF, bilag III, afsnit 2, punkt i).«
      
         (3)  Byggevarer/-materialer, for hvilke der på et klart identificerbart punkt i fremstillingsprocessen sker en forbedring af klassifikationen vedrørende reaktion ved brand (f.eks. tilføjelse af brandhæmmende middel eller en begrænsning af organisk materiale).
      
         (4)  Byggevarer/-materialer, der ikke er omfattet af fodnote ().
      
         (5)  Byggevarer/-materialer, som ikke skal testes for reaktion ved brand (f.eks. byggevarer/-materialer i klasse A1, i henhold til beslutning 96/603/EF med ændringer).